இடமகல் கருப்பை அகப்படலம் உள்ள நோயாளிகளுக்கான முறையான ஆலோசனையில் இந்த குறைபாட்டின் பல அம்சங்களை கவனத்தில் கொள்ள வேண்டும். சிகிச்சை பற்றிய எதிர்கால முடிவுகளை எடுப்பதற்கான அடிப்படையாக அமையத் தேவையான போதிய தகவல்களைப் பெறுவதற்கான நோயின் தொடக்க செயல்பாட்டு நிலையே பிரதான முக்கியத்துவமான அம்சமாகும். நோயாளியின் அறிகுறிகள் மற்றும் குழந்தை பெறுவதற்கான அவரது விருப்பம் ஆகியவை பொறுத்தே எது சரியான சிகிச்சை என்பது முடிவாகும். எல்லா நோயாளிகளுக்கும் எல்லா சிகிச்சையும் பலனளிக்கும் என்று கூற முடியாது. சில நோயாளிகளுக்கு அறுவை சிகிச்சைக்குப் பிறகு அல்லது போலி மாதவிடாய் நிறுத்தத்திற்குப் பிறகு மீண்டும் நோய் தோன்றும் நிகழ்வுகள் ஏற்படுகின்றன. பெரும்பாலான சந்தர்ப்பங்களில், இந்த சிகிச்சைகள் நோயாளிகளுக்கு இடுப்பு வலியிலிருந்து குறிப்பிடத்தக்க அளவு நிவாரணத்தை வழங்குகின்றன, மேலும் கருவுறுதலுக்கும் உதவியாக உள்ளன. நோயாளிகள் தங்கள் மருத்துவர்களுடன் தொடர்ந்து தொடர்பில் இருப்பதுடன், சிகிச்சை முழுவதும் திறந்த மனப்பான்மையுடனான கலந்துரையாடலில் ஈடுபடுவதும் முக்கியமாகும். இது பூரணமாக குணமடைவதற்கான சிகிச்சையில்லாத நோயாகும். ஆனால் சரியான தகவல்தொடர்பு இருக்கும்பட்சத்தில் இடமகல் கருப்பை அகப்படலம் உள்ள ஒருவர் இயல்பான செயல்பாடுடன் கூடிய வாழ்க்கையை நடத்தலாம்.

வலிக்கான காரணம்
அறிகுறிகள்
நோய் வளர்ச்சி
குறிப்பான்கள்